Kadaton Surasena

Kadaton Surasena inggih punika kadaton saking dinasti Yadawa sane wenten kabaos ring carita epik Mahabharata. Ibu kota kadaton Surasena mawasta Mathura, sane kawangun olih Satrughna, semeton Ida Sang Prabu Rama sane nguasain Kadaton Kosala duk masa Treta Yuga. Ida ngadegang kadaton punika sesampun ngaonang Raja Asura — Madhu — sane meneng ring alas sane mawasta alas Madhu, sakadi wastannyane. Duk masa Dwapara Yuga, kadaton puniki karebut saking pratisentana Ida Sang Satrughna olih wangsa Yadawa. Kota Mathura, sane dados ibu kota kadaton, mangkin magenah ring Uttar Pradesh.

Raja sane kasub inggih punika Kamsa (ring Mahabharata ), sane polih nguasain Kadaton Surasena. Duaning Kamsa nenten adil, Ida kapademang olih Sang Kresna, putran Sang Wasudewa. Selanturnyane, Ida Sang Kresna raris ngambil kaprabon Sang Surasena. Ri tatkala pangrejek Ida Sang Prabu Jarasandha, wangsa Yadawa ngungsi ka Dwarka tur ngwangun kadaton irika, sane kawastanin Kadaton Dwaraka.

 Pustaka 

Surasena, Kadaton
Surasena, Kadaton